als_Latn dik_Latn sag_Latn
Cipras sulmon ashpër Gjermaninë e Merkel-it/”Po sajoni çdo dredhi për t’i shpëtuar ligjit”
Kryeministri i Greqisë, Aleksis Cipras ka akuzuar Gjermaninë se po përdor “dredhi ligjore” për të shmangur pagesën prej miliarda dollarë si dëmshpërblim për Luftën e Dytë Botërore ndaj vendit të tij. Cipras nënvizon se, parlamenti do të marrë në shqyrtim çështjen, ndërsa Berlini ngul këmbë që e ka përmbushur detyrimin ndaj Greqisë.
Çështja e shpërblimit për luftën daton në vitet 1941-44, kur nazistët pushtuan Greqinë. Nazistët detyruan bankën qendrore të Greqisë që t’u jepte atyre 476 milionë reichsmarks borxh, që sot vlejnë 12 miliardë dollarë. Ky borxh nuk u kthye kurrë, ndërsa Greqia kërkon edhe dëmshpërblime të tjera lidhur me dëmet e shkaktuara nga Gjermania gjatë pushtimit.
Kjo çështje pritet të rrisë tensionin mes dy vendeve, në një kohë kur dy vendet po diskutojnë edhe lidhur me zhvillimin e negociatave të reja për borxhin prej 240 miliardë dollarë, ndihmë e marrë nga Greqia për daljen nga kriza financiare. Në një kohë që Gjermania po tregohet jo shpirtbutë, qeverinë e re greke, e formuar nga Syriza ka vendosur të hapë sërish çështjen e dëmshpërblimit me Berlinin.
als_Latn als_Latn als_Latn als_Latn